**MÁRTON NAP**

Szülői feladatok

**Felelős: 2. és 7. osztály**

1. **ELŐKÉSZÜLETEK
2. osztály**
	* Eszközök
		1. ~ 300 db mécses (de a raktárban, ahol az ünnepi kellékek vannak, meg lehet nézni, hogy nem maradt-e előző évről!)
		2. Sok-sok befőttesüveg gyűjtése, a darabszám függ az ünnepi kellékek raktárában található mennyiségtől – ez az udvar és iskola megvilágításához kell, ebbe tesszük a mécseseket (lámpát nem használunk)
		3. Hosszú és rövidebb szárú gyufa kb. 8-10 csomag (vagy hosszú gyufa helyett hurkapálca - tetszés szerint :-)) – ezekkel gyújtjuk meg a mécseseket
		4. Fáklyába való olaj - ezt ellenőrzés után vegyetek csak, ha szükséges!!! A fáklya és az olaj is az ünnepi kellékek raktárában találhatóak. Majd meg kell tölteni a fáklyákat a megfelelő szintig. Ezekkel világítják az erdőben az utat a 2-os apukák.
		5. 15 doboz gyümölcstea és 3-4 üveg méz (ez utóbbit Czövek Attilától szoktuk venni) – ünnep utáni barátságsüti mellé fogyasztjuk
	* Egyéb előkészületi feladatok
		1. Barátságsüti készítése – 2016-ban 400 db-ot sütöttünk, ez 2018-ban már kevés lesz, új felmérés szükséges! Egyszerű linzer tészta recept alapján sütöttünk, megbeszéltük a kiszúróforma méretét, hogy nagyjából egyforma méretűek legyenek.
		2. Erdőben az útvonal előzetes bejárása osztálytanítóval, min. 1, de inkább 2 szülővel. Ennek célja, hogy az ünnepen a menet előtt a fáklyásoknak a két szülő meg tudja mutatni, hová álljanak. Fontos figyelni a kiálló gyökerekre, oda majd fáklyást állítani.
		3. Levél küldése a többi osztályba, hogy szervezzék meg a kancsók, bögrék visszajuttatását az ünnep után (osztályonként min. 2 fő, gyerekek nem lehetnek!)
	* Humán erőforrás szükséglet
		1. 1 fő mécses, gyufa, tea, méz, fáklya olaj beszerzéshez
		2. 1-2 fő a fáklyák megtöltéséhez
		3. 4-5 fő a sütik megsütéséhez
		4. 1-2 szülő a bejáráshoz és az ünnep napján az útmutatáshoz
		5. 1 fő levél kiküldéséhez
	* Költségek
	a 2.osztály állja

**7. osztály**

* + Eszközök
		1. Nagy fazekak beszerzése, amiben a teát lehet főzni (legegyszerűbb az oviban, ha kapunk rá engedélyt) vagy nagy üst az udvari főzéshez.
		2. Fakanál a méz elkeveréséhez
		3. Literes műanyag kancsó, amivel a teát lehet merni az osztályok kancsóiba – eddig ez tűnt a legpraktikusabbnak, szemben a merőkanállal.
		4. 2 db nagy kosár és belevaló terítő a barátságsüti kínálásához.
	+ Humán erőforrás igény
	1fő szükséges a beszerzésekhez
	+ Költségek
	nincsenek, az eszközöket kölcsön lehet kérni a szülőktől.
1. **ÜNNEP**

**2. osztály**

* + Feladat az ünnepen
	Fáklyák meggyújtása és apukák előzetes elhelyezkedése a világítási pontokon :-).
	Az a szülő/szülők mutatják az utat és hogy hová kell állni, akik az osztálytanítóval előzetesen bejárták az útvonalat.

**7. osztály**

* + Feladat az ünnep napján
		1. tea megfőzése – ezt el kell kezdeni az ünnep előtt, hogy a tea ihatóan meleg legyen és ne tűzforró! 2016-ban az oviban főztünk 5 nagy lábossal, és délután 3 óra körül kezdtük. Az üstben főzést is időben kell kezdeni.
		Tapasztalat: praktikusabb a lábosban főzés, jobban kontrollálható a tea hőfoka 😊
		2. Ki kell vinni minden osztálynak egy-egy asztalt az ebédlőből, amire a gyerekek mécseseit tehetik, majd később a kancsókat, bögréket. Minden asztalon legyen jelölés, hogy az mely osztályé! Kérlek ne feledjétek, hogy az egyik évfolyamban két osztály van!!!
	+ Miután az osztályok elvonultak az ünnepre, az alábbiak a teendők
		1. Osztályokból kancsók, bögrék lehordása
		2. Aulában lépcső lezárása, itt végig legyen felnőtt felügyelet, hogy senki ne menjen fel!
		3. Mozgásérzékelők letakarása udvaron és aulában!!!
		4. Mécsesek elhelyezése az udvaron és a földszinti aulában, ill. folyosón, majd mécsesek meggyújtása (a földszinti folyosón lehet használni a mosdókat). Előzetesen egyeztetni kell a 2. osztállyal, hogy hol gyűjtötték a mécseseket!
		5. Tea kiosztása az asztalokra tett kancsókba, mielőtt visszaér a menet az udvarra. A többi teát érdemes a bejárati ajtó elé készíteni, hogy könnyen lehessen pótolni.
		6. Üres kancsók megtöltése teával, folyamatosan, miután az osztályok visszaértek.
		7. Barátságsüti gyűjtésének helyét egyeztetni kell a 2.osztállyal. Ha érkezik vissza a menet ki kell állni a bejárati kapu két oldalához és ott kell kínálni. Ha gyerekek tartják a kosarat, akkor is legyen felnőtt felügyelet mindenképp az osztásnál, mert a gyerekek hajlamosak, hogy többet engedjenek venni a barátoknak :-)))) (2017-ben például a menet végére, már nem jutott süti…)
		8. Mindenki 1-et vehet, amit aztán megoszt valakivel (vagy sok valakivel 😊)
		9. Udvaron, aulában, folyosón mécsesek folyamatos ellenőrzése, elaludt mécsesek újragyújtása, esetleg összetört üveg eltakarítása.
	+ Humán erőforrás szükséglet
		1. Általában a 7-es gyerekek az osztálytanítóval csinálják a fenti feladatokat, ennek felügyeletére szükséges 2-3 fő
		2. 2 fő a teafőzéshez
		3. 1 fő a teaosztáshoz
		4. 2-3 fő, aki viszi folyamatosan töltésre az üres kancsókat
		5. 2 fő a barátságsüti osztásához, vagy felügyeletéhez
		6. 1 fő aki ellenőrzi a mécseseket, újragyújtja, szükség esetén feltakarítja a törött üveget
1. **UTÓMUNKA**

**Közösen a 2. és 7. osztály feladata!**

* + Feladatok
		1. mécsesek elpakolása – törött, repedt, nagyon elkoszolódott üvegek kiszelektálása! A használható mécsesek visszavitele az ünnepi kellékek raktárába, a „Márton napi” részre.
		2. Fáklyák elrakása – Ünnepi kellékek raktárába, ugyanoda, ahol voltak.
		3. Bögréket és kancsókat az osztályok maguk viszik vissza (erről ment a levél)
		4. Asztalok letörlése és visszavitele az étkezőbe.
		5. Teafőzés utáni mosogatás, rendrakás, megmaradt teafilter, méz a 2.osztályé! a kölcsönkapott eszközöket érdemes biztos, előre megbeszélt helyre tenni, hogy következő héten vissza lehessen juttatni a gazdájuknak.
	+ Humán erőforrás szükséglet
	~ 10 fő (tényleg kell ennyi, hogy gyorsan lehessen végezni!)